**Kvietimas į regioninį NVO forumą**

**Kam:** Alytaus, Druskininkų, Lazdijų ir Varėnos savivaldybių tarybos ir administracijos atstovams bei šiose savivaldybėse veikiančių NVO tarybų nariams

Laba diena,

Nevyriausybinių organizacijų informacijos ir paramos centras, nuo 1995 metų kasmet organizuojantis nacionalinius nevyriausybinių organizacijų (NVO) forumus, šiemet įgyvendina naują iniciatyvą - rengia regioninius NVO forumus.

Kviečiame Jūsų savivaldybės Nevyriausybinių organizacijų tarybos (toliau - NVO tarybos) narius dalyvauti nuotoliniame **Alytaus regiono NVO forume**. Forume laukiami ir kiti savivaldybės tarybos nariai, administracijos darbuotojai ir NVO atstovai besidomintys NVO tarybos veikla ir NVO situacija regione. Bus sudarytos galimybės regioninių NVO forumų dalyviams pasidalinti gerąja patirtimi ir ieškoti visoms pusėms tinkamų bendradarbiavimo sprendimų bei savanoriškos veiklos plėtros galimybių ilgalaikėms ekstremalių situacijų, paskelbtų dėl pandemijos, pasekmėms šalinti.

Renginio metu bus aptarta:

 I) NVO tarybų veikla;

II) viešųjų paslaugų teikimo situacija regiono savivaldybėse;

III) pasidalinta savivaldybių NVO tarybų narių patirtimi kaip stiprinti visuomenines komisijas ir tarybas bei įgalinti piliečius dalyvauti sprendimų priėmimo procesuose.

Renginys vyks nuotoliniu būdu MS TEAMS platformoje. Prisijungimo nuoroda bus išsiųsta visiems užsiregistravusiems dalyviams dieną prieš renginį.

Renginys vyks **2021 m. spalio 14 d. 14 val.** Planuojama renginio trukmė – 2 valandos.

Prašome registruotis **iki spalio 12 d.** Registracijos forma: [Registracija į Alytaus regiono NVO tarybų forumą (office.com)](https://forms.office.com/pages/responsepage.aspx?id=lRG-QPj-e0SKrVDMdFnxIhs6QiEgkENFo0bd2no5BR5UMUEwNk1XNzlETVdWTDBSUVo2TTk0Q0dMNi4u&fbclid=IwAR3ukWMeEueGHJUpcNQ1QSoJLZIQqkqFx0Z0QGWNaHl3no5X9ozx790dEko) Kilus klausimams kreipkitės į Ingą Aksamitauskaitę, tel. 868222102, inga@nisc.lt

Primename, kad NIPC nuo birželio mėnesio vykdo apklausą apie NVO tarybų veiklą. Kviečiame skirti 5 minutes laiko užpildyti anketą. Apklausos forma: [NVO tarybų vaidmuo savivaldybėse. Apklausa](https://forms.office.com/pages/responsepage.aspx?id=lRG-QPj-e0SKrVDMdFnxIhs6QiEgkENFo0bd2no5BR5UMVMxOU5SSUNSUTNLRUxLTkxBTTFEMkhPVi4u&fbclid=IwAR3KPJXp5SUB5uM03S1jBSF5K2G45bANsXDKbgyddOC2ihPZbhFGZzizdrg)  Jūsų atsakymai padės rasti sprendimus siekiant stiprinti NVO tarybų veiklą.

Pagarbiai,

Olia Žuravliova

Direktorė

**Regioninio NVO forumo programa**

|  |  |
| --- | --- |
| **Laikas** | **Pranešimas** |
| 14:00-14:10 | **Įžanginė kalba ir susipažinimas***Moderatorė Inga Aksamitauskaitė* |
| 14:10-14:25 | **Viešųjų paslaugų perdavimo situacija Lietuvoje***NVO informacijos ir paramos centro regionų politikos ekspertas Ričardas Diržys* |
| 14:25-14:40 | **NVO skaidrumas dalyvaujant sprendimų priėmimo procesuose***Valstybinės tarnybinės etikos komisijos narys Martinas Žaltauskas* |
| 14:40-14:50 | **NVO tarybos funkcijos: nuo įstatymo iki realaus veikimo***NVO informacijos ir paramos centro regionų politikos ekspertas Ričardas Diržys* |
| 14:50-15:00 | **RPT Partnerių grupių vaidmuo: kaip kokybiškai dirbti kartu?***Nacionalinės NVO koalicijos viešosios politikos ekspertė Inga Aksamitauskaitė* |
| 15:00-15:10 | **Viešųjų paslaugų perdavimo situacija regione***NVO informacijos ir paramos centro regionų politikos ekspertas Ričardas Diržys* |
| 15:10-15:50 | **Diskusija** Viešųjų paslaugų tiekėjų tinklo plėtra regionine ir galimybės bendradarbiauti  |
| 15:50-16:00 | **Apibendrinimas,** bendradarbiavimo galimybių aptarimas  |